
1. Нормативтік негіз
· «Білім беру ұйымдарындағы психологиялық-педагогикалық қолдау қызметінің жұмыс істеу қағидаларын бекіту туралы» Қазақстан Республикасы Оқу-ағарту министрінің 2025 жылғы 29 сәуірдегі №92 бұйрығы (2026 жылғы 29 мамырдағы №144-НҚ бұйрығымен жаңа редакцияда);
· «Ерекше білім беру қажеттіліктерін бағалау қағидаларын және бағдарламаларын бекіту туралы» Қазақстан Республикасы Білім және ғылым министрінің 2022 жылғы 12 қаңтардағы № 4 бұйрығы;
· «Мектепке дейінгі ұйымдардың және жалпы білім беретін мектептердің, лицейлер мен гимназиялардың мектепалды сыныптарының, орта, арнаулы, қосымша, техникалық және кәсіптік, орта білімнен кейінгі білім беру ұйымдарының педагогтері жүргізу үшін міндетті құжаттардың тізбесін және олардың нысандарын бекіту туралы» Қазақстан Республикасы Білім және ғылым министрінің 2020 жылғы 6 сәуірдегі № 130 бұйрығы;
· «Педагог лауазымдарының үлгілік біліктілік сипаттамаларын бекіту туралы» Қазақстан Республикасы Білім және ғылым министрінің 2009 жылғы 13 шілдедегі № 338 бұйрығы;
· «Мүмкіндігі шектеулі балаларды арнайы психологиялық-педагогикалық қолдау стандартын бекіту туралы» Қазақстан Республикасы Оқу-ағарту министрінің 2025 жылғы 21 мамырдағы № 117 бұйрығы;
· «Мектепке дейінгі, орта білім беру ұйымдарын, сондай-ақ арнайы білім беру ұйымдарын жабдықтармен және жиһазбен жарақтандыру нормаларын бекіту туралы» Қазақстан Республикасы Білім және ғылым министрінің 2016 жылғы 22 қаңтардағы № 70 бұйрығы.

Арнайы педагогтің мақсаты: Білім алушылардың ерекше білім беру қажеттіліктерін бағалау негізінде танымдық қызметі, оқу әрекеті мен оқу дағдыларындағы қиындықтарды анықтау, олардың жеке және жас ерекшеліктерін ескере отырып арнайы педагогикалық қолдау мен түзете-дамыту жұмысын ұйымдастыру, білім беру бағдарламасын меңгеруіне, оқу әрекетіне қатысуына және әлеуметтік бейімделуіне психологиялық-педагогикалық қолдау көрсету.
Арнайы педагогтің міндеттері:
· Білім алушылардың танымдық қызметінің, оқу әрекетінің және оқу дағдыларының ерекшеліктерін, оқыту мен тәрбиелеудегі қиындықтарын анықтау және ерекше білім беру қажеттіліктерін бағалауға қатысу.
· Білім алушының оқу әрекетін, оқу, жазу және есептеу дағдыларын, танымдық процестерінің ерекшеліктерін арнайы педагогикалық тұрғыдан зерделеу және жүйелі бақылау.
· Зерделеу нәтижелерін педагогтермен және ППҚҚ мамандарымен бірлесіп талқылау, қажетті қолдау көлемін айқындауға, ППҚЖБ-ны әзірлеуге және іске асыруға қатысу.
· Арнайы педагогикалық зерделеу нәтижелері мен ПМПК ұсынымдары негізінде түзете-дамыту бағдарламаларын әзірлеу және іске асыру.
· Білім алушылармен жеке, кіші топтық және топтық түзете-дамыту сабақтарын өткізу.
· Педагогтерге, ата-аналарға немесе өзге де заңды өкілдерге білім алушыны оқыту, тәрбиелеу, дамыту, оқу тапсырмалары мен материалдарын бейімдеу мәселелері бойынша консультациялық-әдістемелік көмек көрсету.
· Білім алушылардың танымдық және оқу дағдыларының даму динамикасын, түзете-дамыту жұмысының нәтижелілігін жүйелі бақылау және нәтижелерін талдау.
· Психологиялық-педагогикалық ағарту және ұйымдастыру-әдістемелік жұмыстарды жүзеге асыру, ППҚҚ отырыстарына қатысу және міндетті құжаттаманы жүргізу.
· Кәсіби әдеп нормаларын, білім алушылардың құқықтары мен мүдделерін және алынған ақпараттың құпиялылығын сақтау.
Арнайы педагогтің жұмысының негізгі бағыттары:
1. Диагностикалық бағыт;
2. Консультативтік бағыт;
3. Дамыту (түзету) бағыты;
4. Психологиялық-педагогикалық ағарту бағыты;
5. Ұйымдастыру –әдістемелік бағыты. 

